
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΟΤΟ _ Αρ. Φύλλου 132 

22 Αυγούστου^19^4^ 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

210 Ίδρυση Τεχνολογικού Εκπαιδευτικού Ιδρύμα¬ 

τος (ΤΕΙ) Λαμίας, ρύθμιση θεμάτων οργάνω¬ 
σης και λειτουργίας του και κατάργηση του 
Παραρτήματος Λαμίας του ΤΕΙ Λάρισας και 
του Παραρτήματος Καρπενησιού του ΤΕΙ Με¬ 
σολογγίου . 1 

211 Προσαρμογή της Ελληνικής νομοθεσίας που 

αναφέρεται στην ίδρυση και λειτουργία Φρο¬ 
ντιστηρίων, στην παροχή κατ’ οίκων διδασκα¬ 
λίας και στην απασχόληση διευθυντών και δι¬ 
δασκόντων σε Φροντιστήρια, προς τις διατά¬ 
ξεις των άρθρων 7, 48 52, 58 και 59 της Συν¬ 
θήκης περί ιδρύσεως της Ευρωπαϊκής Οικονο¬ 


μικής Κοινότητας . 2 

212 Καθορισμός διάρκειας φοίτησης των τμημάτων 
α) Νοσηλευτικής β) Τσυριστικών Επιχειρήσεων 
και γ) Βιβλιοθηκονομίας των Τεχνολογικών 
Εκπαιδευτικών Ιδρυμάτων (ΤΕΙ)» . 3 


213 Ίδρυση Ενορίας του Ιερού Ενοριακού Ναού «Τί¬ 
μιου Σταυρου» στον οικισμό Σταυρού του Δή¬ 
μου Αγίου Νικολάου, επαρχίας Μεραμβέλλου, 
Νομού Λασιθίου της Ιερός Μητροπόλεως Πέ¬ 
τρας . 4 

ΑΠΟΦΑΣΕΙΣ 

Έγκριση Πρωτοκόλλου συνεργασίας μεταξύ των 


Υπουργείων Δικαιοσύνης της Ελληνικής Δη¬ 
μοκρατίας και της Δημοκρατίας της Ρουμα¬ 
νίας (Βουκουρέστι, 9.6.1994). 5 

Κατάργηση: α) των ελάχιστων ορίων επιτοκίων χο¬ 
ρηγήσεων, και β) του ανώτατου επιτοκίου προ¬ 
εξόφλησης από πιστωτικά ιδρύματα τίτλων του 
Ελληνικού Δημοσίου. 6 

Τροποποίηση της ΠΔ/ΤΕ 955/27.2.87, που αφορά 
στο επιτόκιο και στη διάρκεια των προθεσμια¬ 
κών καταθέσεων σε δραχμές. 7 


ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας συνερ¬ 
γασίας Ελλάδος - Βουλγαρίας στον τομέα της δημό¬ 
σιας υγείας (Σόφια, 29.3.1991). 8 

Ανακοίνωση για τη θέση σε ισχύ της Συμφωνίας Κοινω¬ 
νικής Ασφάλειας Ελλάδος - ΗΠΑ και του Διοικητικού 
Κανονισμού εφαρμογής της (Αθήνα, 22.6.93). 9 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 210 (1) 

Ίδρυση Τεχνολογικού Εκπαιδβνηκού Ιδρύματος (ΤΕΙ) 
Λαμίας, ρύθμιση θεμάτων οργάνωσης και λειτουρ¬ 
γίας του και κατάργηση του Παραρτήματος Λαμίας 
του ΤΕΙ Λάρισας και του Παραρτήματος Καρπενη¬ 
σιού του ΤΕΙ Μεσολογγίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του άρθρου 4 παρ. 2 του Ν. 1404/1983 
(173 Α') «Δομή και λειτουργία των Τεχνολογικών Εκ¬ 
παιδευτικών Ιδρυμάτων», όπως αυτή τροποποιήθηκε 
με το άρθρο 71 παρ. 7 του Ν. 1566/1985 (167 Α'). 

2. Την εισήγηση του Συμβουλίου Τεχονολογικής Εκ¬ 
παίδευσης (πρακτικά 9/7-8.3.1989 και 14/ 
31.3.1994). 

3. Τη γνώμη του ΤΕΙ Λάρισας (Πρακτικό Συνέλευσης 
ΤΕΙ Λάρισας αριθμ. 2/5.5.1989) και του ΤΕΙ Μεσολογ¬ 
γίου (Πρακτικό Συνέλευσης ΤΕΙ Μεσολογγγίου αριθμ. 
1/18.3.1994). 

4. Τις διατάξεις του άρθρου 29Α του Ν. 1558/1985, 
όπως αυτό προσετέθη με το άρθρο 27 του Ν. 2081/ 
1992 (154 Α'). 

5. Το γεγονός ότι με την εφαρμογή των διατάξεων 
αυτού του Π.Δ. προκαλείται ετήσια δαπάνη σε βάρος 
του Κρατικού Προϋπολογισμού δρχ. 200.000.000, πε¬ 
ρίπου, η οποία για το τρέχον έτος περιορίζεται σε δρχ. 
67.000.000, περίπου. 

Επίσης για το έτος 1994 προκαλείται εφάπαξ δα¬ 
πάνη δρχ. 80.000.000. 

Οι ανωτέρω δαπάνες θα αντιμετωπιστούν από τον 
Ε.φ. 19.500 και ΚΑΕ 2422, 5381 και για τα επόμενα 
έτη από τις γραμμένες πιστώσεις στους οικείους φο¬ 
ρείς. 

6. Την 342/94 γνωμοδότηση του Συμβουλίου της 
Επικράτειας, με πρόταση των Υπουργών Προεδρίας 
της Κυβέρνησης, Εθνικής Παιδείας και θρησκευμάτων 
και Οικονομικών, αποφασίζουμε: 

Άρθρο 1 

1. Ιδρύεται από το ακαδημαϊκό έτος 1994-95 Τεχνο¬ 
λογικό Εκπαιδευτικό Ίδρυμα (ΤΕΙ) με την επωνυμία ΤΕΙ 
Λαμίας με έδρα τη Λαμία και με τις ακόλουθες Σχολές: 

α) Σχολή Επαγγελμάτων Υγείας και Πρόνοιας 
β) Σχολή Τεχνολογικών Εφαρμογών. 

2. Ιδρύονται από το ακαδημαϊκό έτος 1994-95 τα 
ακόλουθα, κατά Σχολή, Τμήματα στο ΤΕΙ Λαμίας. 

α) Σχολή Επαγγελμάτων Υγείας και Πρόνοιας: 

ι) Τμήμα Νοσηλευτικής 

ιι) Τ μήμα Φυσικοθεραπείας 

β) Σχολή Τεχνολογικών Εφαρμογών: 

ι) Τμήμα Ηλεκτρολογίας 

ιι) Τμήμα Ηλεκτρονικής 

3. Ιδρύεται στο ΤΕΙ Λαμίας Παράρτημα Καρπενησιού 
με έδρα την πόλη του Καρπενησιού. Στο Παράρτημα 
Καρπενησιού ιδρύεται Τ μήμα Δασοπονίας. 

Άρθρο 2 

1. Από το ακαδημαϊκό έτος 1994-95 καταργούνται: 
α) Η Σχολή Τεχνολογικών Εφαρμογών και τα Τμή¬ 
ματα της Ηλεκτρολογίας και Ηλεκτρονικής ως και το 
Τμήμα Νοσηλευτικής που λειτουργούν ως Παράρτημα 
Λαμίας του ΤΕΙ Λάρισας με έδρα τη Λαμία, κατά τις δια¬ 
τάξεις της απόφασης του Υπουργού Εθνικής Παιδείας 
και θρησκευμάτων Ε5/652/9.2.1984 (ΦΕΚ 99 Β') και 
του Π.Δ. 561/1985 (ΦΕΚ 199 Α') και 

β) Το Τμήμα Δασοπονίας που λειτουργεί ως Παράρ¬ 
τημα Καρπενησιού του ΤΕΙ Μεσολογγίου με έδρα το 
Καρπενήσι, κατά τις διατάξεις της απόφασης του 
Υπουργού Εθνικής Παιδείας και θρησκευμάτων Ε5/ 
652/9.2.1984 (ΦΕΚ 99 Β'). 

2. Όλη η κινητή και ακίνητη περιουσία των ανωτέρω 
καταργουμένων Παραρτημάτων καθώς και τα αρχεία 
τους μεταβιβάζονται αυτοδικαίως και χωρίς διατυπώ¬ 
σεις στην πλήρη κυριότητα, νομή και κατοχή του ΤΕΙ 
Λαμίας. 

3. Τυχόν εκκρεμείς δίκες που αναφέρονται σε κάθε 
φύσης θέματα των ανωτέρω καταργουμένων Παραρτη¬ 
μάτων συνεχίζονται από το ΤΕΙ Λαμίας. 

4. α) Τα μέλη του Εκπαιδευτικού Προσωπικού (ΕΠ) 
των Τμημάτων των ανωτέρω καταργουμένων Πραρτη- 
μάτων εντάσσονται στα Τμήματα των Σχολών του ΤΕΙ 
Λαμίας και του Παραρτήματος Καρπενησιού που ιδρύ¬ 
ονται με το προηγούμενο άρθρο, τα οποία έχουν την 
ίδια ονομασία με αυτά που υπηρετούσαν, είτε μετα¬ 
τάσσονται με αίτησή τους σε συγγενή, ως προς το γνω¬ 
στικό αντικείμενο της θέσης τους ιδρυόμενα Τ μήματα, 
στα οποία μεταφέρονται, σε κάθε περίπτωση και οι 
υπάρχουσες αντίστοιχες θέσεις τους. Για την αποδοχή 
της αίτησης αποφασίζει ο Υπουργός Εθνικής Παιδείας 


και θρησκευμάτων, ύστερα από γνώμη του Συμβουλίου 
του ΤΕΙ Λαμίας. Αν η γνώμη ζητηθεί και δεν υποβληθεί 
εντός μηνός, τότε δεν είναι απαραίτητη. Η διαπίστωση 
της ένταξης των μελών γίνεται με απόφαση του Υπουρ¬ 
γού Εθνικής Παιδείας και θρησκευμάτων. Η κατανομή 
των θέσεών τους από τα καταργούμενα Παραρτήματα 
στο ΤΕΙ Λαμίας, τις Σχολές, τα Τμήματα και το Παράρ¬ 
τημα Καρπενησίου του ΤΕΙ Λαμίας γίνεται προηγουμέ¬ 
νως αλλά με την ίδια διαπιστωτική απόφαση, κατά τις 
διατάξεις της παρ. 2 του άρθρ. 23 του Ν. 1404/1983. 

β) Τα ανωτέρω ισχύουν αναλόγως και για το λοιπό 
προσωπικό όλων των κατηγοριών και κλάδων. 

5. Αποφάσεις με τις οποίες έχει τυχόν προκηρυχθεί 
πλήρωση θέσεων ΕΠ των Τμημάτων των ανωτέρω κα- 
ταργουμένων Παραρτημάτων εξακολουθούν να ισχύ¬ 
ουν για τα αντίστοιχα Τ μήματα των Σχολών του ΤΕΙ Λα¬ 
μίας και του Παραρτήματος Καρπενησίου και η σχετική 
διαδικασία συνεχίζεται σύμφωνα με τις οικείες διατά¬ 
ξεις του Ν. 1404/1983 και του επομένου άρθρου αυ¬ 
τού του διατάγματος. 

6. Οι σπουδαστές των ανωτέρω καταργουμένων Πα¬ 
ραρτημάτων καθίστανται αυτοδικαίως και χωρίς διατυ¬ 
πώσεις σπουδαστές των αντιστοίχων Τμημάτων των 
Σχολών του ΤΕΙ Λαμίας και του Παραρτήματος Καρπε¬ 
νησίου κατά περίπτωση. 

7. Η διεξαγωγή των εξεταστικών και των εκπαιδευτι¬ 
κών εν γένει διαδικασιών, η χορήγηση βεβαιώσεων, πι¬ 
στοποιητικών σπουδών, πτυχίων και αντιγράφων τους 
και γενικώς η όλη εκπαιδευτική, οργανωτική, τεχνική, 
οικονομική και διοικητική ευθύνη και μέριμνα για κάθε 
φύσης θέμα των ανωτέρω καταργουμένων Παραρτη¬ 
μάτων ανατίθενται στο ΤΕΙ Λαμίας και το Παράρτημα 
Καρπενησίου κατά περίπτωση. 

Άρθρο 3 

1. Το ΤΕΙ Λαμίας που ιδρύεται με το άρθρο 1 του πα¬ 
ρόντος υπόκειται στις διατάξεις του Ν. 1404/1983 για 
όλα τα θέματα οργάνωσης και λειτουργίας του. Κατ’ 
εξαίρεση, κατά την πρώτη εφαρμογή του παρόντος και 
μέχρι να λειτουργήσει πλήρως το ΤΕΙ και να εκλεγούν 
τα όργανα διοίκησης στο ΤΕΙ, τις Σχολές και τα Τμή¬ 
ματα, ισχύουν κατά παρέκκλιση οι ακόλουθες ρυθμί¬ 
σεις: 

α) Ο Προέδρος και ο Αντιπρόεδρος του ΤΕΙ και οι 
Διευθυντές των Σχολών ορίζονται με αποφάσεις του 
Υπουργού Εθνικής Παιδείας και θρησκευμάτων, από 
μέλη του ΕΠ του ΤΕΙ Λαμίας και της οικείας Σχολής 
αντίστοιχα, τα οποία έχουν την ιδιότητα που προβλέπε- 
ται από την παράγραφο 1 του άρθρου 12 του Ν. 1404/ 
1983 και με θητεία μέχρι 31 Αυγούστου 1995. Αν 
υπάρχουν υπηρεσιακές ανάγκες, μπορούν στις θέσεις 
αυτές να διορίζονται, για το παραπάνω χρονικό διά¬ 
στημα, και μέλη Ε.Π. άλλων ΤΕΙ, που έχουν ανάλογη 
ιδιότητα. Οι διοριζόμενοι μαζί με τον εκπρόσωπο των 
σπουδαστών και τον Γενικό Γραμματέα συγκροτούν το 
Συμβούλιο του ΤΕΙ και ασκούν τις προβλεπόμενες από 
τη σχετική νομοθεσία των ΤΕΙ αρμοδιότητες. 

β) Η θητεία των οργάνων που διορίζονται κατά το 
προηγούμενο εδάφιο μπορεί να παρατείνεται με την 
ίδια διαδικασία και μέχρι την αυτόνομη λειτουργία όλων 

των Τμημάτων κάθε μιας των Σχολών ή του Παραρτή¬ 
ματος Καρπενησίου και ειδικότερα: 

ι) Του Προέδρου και του Αντιπροέδρου, μέχρι να 
εκλεγούν και αναλάβουν καθήκοντα οι Διευθυντές και 
των δύο Σχολών και ακολούθως να εκλεγούν να αναλά¬ 
βουν καθήκοντα οι νέοι Πρόεδρος και Αντιπρόεδρος. 

ιι) Του Διευθυντή κάθε Σχολής μέχρι να εκλεγεί και 
αναλάβει καθήκοντα ο Νέος Διευθυντής της Σχολής. 

γ) Για την εκλογή και συγκρότηση των οργάνων του 
ΤΕΙ και των Σχολών και Τμημάτων, περιλαμβανομένου 
και του Τμήματος του Παραρτήματος Καρπενησίου 
ακολουθούνται οι παρακάτω διαδικασίες: 

ι) Για την αυτοδύναμη λειτουργία κάθε Τμήματος, 
απαιτείται να υπηρετούν τουλάχιστον τρία (3) μέλη ΕΠ, 
εκ των οποίων δύο (2) τουλάχιστον στη βαθμίδα του 
Καθηγητή ή Επίκουρου Καθηγητή. Μέσα σε δέκα πέ¬ 
ντε (15) μέρες από την συμπλήρωση της προϋπόθεσης 
αυτής και οπωσδήποτε μέσα στο διδακτικό έτος (αν 
έληξε το διδακτικό έτος στην περίπτωση αυτή η δεκα¬ 
πενθήμερη προθεσμία αρχίζει από την έναρξη του 
νέου διδακτικού έτους), το Συμβούλιο του ΤΕΙ κινεί τις 
διαδικασίες εκλογής Προϊσταμένου Τμήματος και συ¬ 
γκρότησης των λοιπών οργάνων του Τμήματος. 

ιι) Αν κατά το ακαδημαϊκό έτος 1994-95 ολοκληρω¬ 
θεί η εκλογή και συγκρότηση όλων των οργάνων των 
Τμημάτων μιας Σχολής, το Συμβούλιο του ΤΕΙ κινεί τις 
διαδικασίες εκλογής του Διευθυντή της Σχολής μέσα 
στις προθεσμίες που προβλέπονται από την παράγρ. 6 
του άρθρου 12 του Ν. 1404/1983. Ο Διευθυντής ανα¬ 
λαμβάνει καθήκοντα την 1.9.1995. Αν δεν καταστεί 
δυνατό να τηρηθούν οι προθεσμίες αυτές επειδή δεν 
ολοκληρώθηκαν οι παραπάνω διαδικασίες, η σχετική 
διαδικασία εκλογής Διευθυντή Σχολής κινείται μέσα σε 
δέκα πέντε (15) μέρες από την ολοκλήρωση της εκλο¬ 
γής και συγκρότηση των οργάνων των Τμημάτων της 
Σχολής και οπωσδήποτε μέσα στο διδακτικό έτος και 
αν έληξε το διδακτικό έτος στην περίπτωση αυτή η δε¬ 
καπενθήμερη προθεσμία αρχίζει από την έναρξη του 
νέου διδακτικού έτους. Στην τελευταία αυτή περί¬ 
πτωση ο Διευθυντής αναλαμβάνει καθήκοντα αμέσως 
μετά την εκλογή του. 

ιιι) Με την ολοκλήρωση της εκλογής των Διευθυντών 
των Σχολών το Συμβούλιο του ΤΕΙ κινεί τη διαδικασία 
εκλογής Προέδρου και Αντιπροέδρου του ΤΕΙ, κατά τις 
κείμενες διατάξεις. 

δ) Η θητεία όλων των οργάνων που θα εκλεγούν κατά 
τα ανωτέρω λήγει τον ίδιο χρόνο που λήγει και η θητεία 
των αντιστοίχων οργάνων των λοιπών ΤΕΙ της χώρας 
που θα εκλεγούν στις καθορισμένες εκλογές το 1994 
και το 1995 και ενοποιείται έκτοτε. 

2. Μέχρι να εκλεγούν και να συγκροτηθούν τα ατο¬ 
μικά και συλλογικά όργανα, κατά τα ανωτέρω, το Συμ¬ 
βούλιο του ΤΕΙ ασκεί επιπλέον και τις αρμοδιότητες 
του Συμβουλίου της οικείας Σχολής και του Συμβουλίου 
του οικείου Τμήματος, ενώ ο Διευθυντής της Σχολής 
ασκεί επιπλέον κατά τις αρμοδιότητες του Προϊσταμέ¬ 
νου του Τ μήματος. 

3. α) Μέχρις ότου ο αριθμός των μονίμων μελών του 
ΕΠ που υπηρετεί σε κάθε Τμήμα ή το Παράρτημα Καρ¬ 
πενησίου και που ανήκει στη βαθμίδα του Καθηγητή ή 


του Επίκουρου Καθηγητή ανέλθει στους πέντε (5), οι 
κενές θέσεις ΕΠ του Τμήματος προκηρύσσονται από 
το Συμβούλιο του ΤΕΙ, ύστερα από εισήγηση της οι¬ 
κείας Σχολής όταν πρόκειται για Τμήματα Σχολών, ενώ 
η εκλογή μελών ΕΠ γίνεται από ειδικά και κατά ειδικό¬ 
τητα πενταμελή εκλεκτορικά σώματα, που ορίζονται με 
αποφάσεις του Υπουργού Εθνικής Παιδείας και θρη¬ 
σκευμάτων. Τα εκλεκτορικά αυτά σώματα συγκροτού¬ 
νται από μέλη ΕΠ των ΤΕΙ ανάλογης βαθμίδας και ειδι¬ 
κότητας, ύστερα από γνώμη του Συμβουλίου του ΤΕΙ. 

β) Μέχρι να διοριστεί ο Γενικός Γραμματέας (Γ.Γ.) 
του ΤΕΙ, κατά τις διατάξεις του άρθρου 22 παρ. 3 του Ν. 
1404/1983, καθήκοντα Γ.Γ. ασκεί ένας από τους αρ¬ 
χαιότερους διοικητικούς υπαλλήλους του ΤΕΙ κατηγο¬ 
ρίας ΠΕ, που ορίζεται με απόφαση του Προέδρου του 
ΤΕΙ, ενώ εάν αυτοί που υπηρετούν είναι λιγότεροι από 
τρεις και υπάρχουν υπηρεσιακές ανάγκες, μπορεί, με 
απόφαση του Υπουργού Εθνικής Παιδείας και θρη¬ 
σκευμάτων, να οριστεί Γ.Γ. υπάλληλος άλλου ΤΕΙ με 
ίδια προσόντα, που αποσπάται για τον σκοπό αυτόν. 

4. Τα διορισμένα, κατά τα ανωτέρω μέλη σε θέσεις 
Οργάνων αντικαθίστανται αυτομάτως από τα εκλεγό¬ 
μενα στις ίδιες θέσεις, μόλις τα τελευταία αναλάβουν 
τα καθήκοντά τους. Μέχρι την πλήρη λειτουργία των 
οργάνων με εκλεγμένα μέλη, είναι νόμιμη η σύνθεση 
των οργάνων με μέλη εκλεγμένα και διορισμένα. 

Άρθρο 4 

1. Συνιστώνται οι ακόλουθες θέσεις προσωπικού 
που προσαυξάνουν τις αντίστοιχες θέσεις του άρθρου 
23 του Ν. 1404/1983, όπως συμπληρώθηκε το άρθρο 
αυτό και ισχύει, οι οποίες κατανέμονται στο ΤΕΙ Λαμίας 
και τα άλλα ΤΕΙ με απόφαση του Υπουργού Εθνικής 
Παιδείας και θρησκευμάτων, σύμφωνα με την παρ. 2 
του άρθρου 23 του Ν. 1404/1983: 

Α. θέσεις εκπαιδευτικού προσωπικού (ΕΠ): 
α) Καθηγητών και Επίκουρων Καθηγητώνθέσεις 8 


β) Καθηγητών Εφαρμογών θέσεις 7 

γ) Ειδικού Εκπαιδευτικού Προσωπικού θέσεις 3 

Β. θέσεις διοικητικού προσωπικού: 
α) Κατηγορίας Π.Ε. 

1. Κλάδος γενικών γραμματέως θέσεις 1 

2. Κλάδος ιατρών θέσεις 1 

3. Κλάδος διοικητικός - οικονομικός θέσεις 1 

4. Κλάδος πληροφορικής θέσεις 1 

β) Κατηγορίας Τ.Ε. 

1. Κλάδος διοικητικός - οικονομικός θέσεις 2 

2. Κλάδος νοσηλευτικής θέσεις 1 

3. Κλάδος τεχνολογικών εφαρμογών θέσεις 1 

4. Κλάδος βιβλιοθηκονομίας θέσεις 1 

5. Κλάδος πληροφορικής θέσεις 2 

γ) Κατηγορίας Δ.Ε. 

1. Κλάδος διοικητικός - λογιστικός θέσεις 3 

2. Κλάδος δακτυλογράφων θέσεις 2 

3. Κλάδος τηλεφωνητών θέσεις 2 

4. Κλάδος τεχνικός θέσεις 3 

4. Κλάδος ανθοκομίας - κηπουρικής θέσεις 1 

δ) Κατηγορίας Υ.Ε. 

1. Κλάδος βοηθητικού προσωπικού θέσεις 3 

2. Κλάδος προσωπικού καθαριότητας θέσεις 4 

3. Κλάδος νυκτοφυλάκων θέσεις 3 

ε) Ειδικό Τεχνικό Προσωπικό θέσεις 5 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρό¬ 
ντος διατάγματος. 

Μύκονος, 10 Αυγούστου 1994 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΝΑΣΤΑΣΙΟΣ ΠΕΠΟΝΗΣ ΑΛΕΞ. ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

- + - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 211 ^ 

Προσαρμογή της Ελληνικής νομοθεσίας που αναφέρε- 
ται στην ίδρυση και λειτουργία Φροντιστηρίων, στην 
παροχή κατ’ οίκον διδασκαλίας και στην απασχό¬ 
ληση ως διευθυντών και διδασκόντων σε Φροντιστή¬ 
ρια, προς τις διατάξεις των άρθρων 7, 48 52, 58 και 
59 της Συνθήκης περί ιδρύσεως της Ευρωπαϊκής 
Οικονομικής Κοινότητας. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

1. Τις διατάξεις των παρ. 1 και 2 του άρθρου 3 του ν. 
1338/83 «Εφαρμογή του Κοινοτικού Δικαίου» (Α’ 34), 
όπως αντικαταστάθηκε από το άρθρο 65 του ν. 1892/ 
1990 «Για τον εκσυγχρονισμό και την ανάπτυξη» (Α 
101), και του άρθρου 4 του ν. 1333/1983, όπως αντι- 
καταστάθηκε από την παρ. 4 του άρθρου 6 του ν. 
1440/84 «Συμμετοχή της Ελλάδος στο κεφάλαιο, στο 
αποθεματικό και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητος Άνθρακος και Χάλυβος και του Οργανι¬ 
σμού Εφοδιασμού ΕΥΡΑΤΟΜ» (Α' 70) και τροποποιή¬ 
θηκε με το άρθρο 7 του ν. 1775/1988 «Εταιρείες πα¬ 
ροχής επιχειρηματικού κεφαλαίου και άλλες διατάξεις» 
(Α' 101) και το άρθρο 31 του ν. 2076/1992 «Ανάληψη 
και άσκηση δραστηριότητας πιστωτικών ιδρυμάτων και 
άλλες συναφείς διατάξεις» (Α' 130). 

2. Τις διατάξεις του άρθρου 29Α του ν. 1558/1985 
(Α’ 137) όπως προστέθηκε με το άρθρο 27 του ν. 
2081/1992 (Α' 154). 

3. Το γεγονός ότι από τις διατάξεις του διατάγματος 
αυτού δεν προκαλείται δαπάνη σε βάρος του Κρατικού 
Προϋπολογισμού. 

4. Την 224/1994 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παι¬ 
δείας και θρησκευμάτων και του Υπουργού Εθνικής 
Οικονομίας αποφασίζουμε: 

Άρθρο 1 

Σκοπός του παρόντος διατάγματος είναι η προσαρ¬ 
μογή της ελληνικής νομοθεσίας, που αναφέρεται σην 
ίδρυση και λειτουργία φροντιστηρίων, στην παροχή 
κατ’ οίκον διδασκαλίας και στην απασχόληση ως διευ¬ 
θυντών και διδασκόντων σε φροντιστήρια προς τις δια¬ 


τάξεις των άρθρων 7, 48, 52 και 59 της Συνθήκης περί 
ιδρύσεως της Ευρωπαϊκής Οικονομικής Κοινότητος με 
την κατάργηση των διακρίσεων λόγω ιθαγένειας. 

Άρθρο 2 

Πέραν αυτών που αναφέρονται στην παράγραφο 1 
του άρθρου 68 του α.ν. 2545/1940 «Περί ιδιωτικών 
σχολείων, φρροντιστηρίων και οικοτροφείων» (Α' 287) 
χορηγείται, επίσης, άδεια ίδρυσης φροντιστηρίων σε 
υπηκόους κρατών-μελών της Ευρωπαϊκής Ένωσης, 
εφόσον διαθέτουν τα προσόντα που απαιτεί ο νόμος 
για τη χορήγηση άδειας ίδρυσης φροντιστηρίων σε 
ημεδαπού, προσκομίζοντας τα αντίστοιχα δικαιολογη- 
τικά και τη βεβαίωση που προβλέπεται από τις διατά¬ 
ξεις της παρ. 10 του άρθρου 14 του ν. 1566/1985 (Α’ 

167) οι οποίες εφαρμόζονται αναλόγως. 

Άρθρο 3 

1. πέραν αυτών που αναφέρονται στην παρ. 3 της 
αριθμ. 158379/Α 1025/4.11.1967 απόφασης του 
Υπουργού Εθνικής Παιδείας και θρησκευμάτων όπως 
αυτή κυρώθηκε με το άρθρο 1 του α.ν. 284/1968 «Περί 
χαρακτηρισμού των Σχολών Ξένων Γλωσσών ως Φρο¬ 
ντιστηρίων» (Α' 32), άδεια ίδρυσης φροντιστηρίων ξέ¬ 
νων γλωσσών χορηγείται, επίσης, σε νομικά πρόσωπα, 
τα οποία έχουν συσταθεί σύμφωνα με τη νομοθεσία 
ενός κράτους - μέλους της Ευρωπαϊκής Ένωσης, στο 
οποίο έχουν την καταστατική τους έδρα, την κεντρική 
τους διοίκηση ή την κύρια εγκατάστασή τους και εφό¬ 
σον: 

α) Έχουν ως σκοπό την ίδρυση φροντιστηρίων ξένων 
γλωσσών και 

β) Ο νόμιμος εκπρόσωπός τους έχει τα προσόντα 
των ιδρυτών, όπως αυτά προσδιορίζονται από το άρθρο 
68 του α.ν. 2545/1940 και τη βεβαίωση που προβλέ- 
πεται στο άρθρο 2 του παρόντος διατάγματος. 

2. Οι ρυθμίσεις του παρόντος άρθρου ισχύουν και για 
τα ημεδαπά νομικά πρόσωπα. 

Άρθρο 4 

1. Επιτρέπεται η πρόσληψη και η απασχόληση εν γέ- 
νει, ως διευθυντών ή ως μελών διδακτικού προσωπικού 
φροντιστηρίων, πέραν αυτών που αναφέρονται στο άρ¬ 
θρο 70 του α.ν. 2545/1940, και των υπηκόων κρατών - 
μελών της Ευρωπαϊκής - Ένωσης, εφόσον διαθέτουν 
τα προσόντα που απαιτεί ο νόμος για την κατάληψη 
αντίστοιχων θέσεων από ημεδαπούς και έχουν τη βε 
βαίωση που προβλέπεται στο άρθρο 2 του παρόντος 
διατάγματος. 

2. Επίσης, πέραν αυτών που αναφέρονται στην πα¬ 
ράγραφο 4 του άρθρου 75 του α.ν. 2545/1940, δικαί¬ 
ωμα κατ’ οίκον διδασκάλου έχουν και οι υπήκοοι των 
κρατών - μελών της Ευρωπαϊκής Ένωσης, εφόσον δια¬ 
θέτουν τα νόμιμα προσόντα του άρθρου 70 του α.ν. 
2545/1940 και έχουν τη βεβαίωση που προβλέπεται 
στο άρθρο 2 του παρόντος διατάγματος. 

Άρθρο 5 

Για τα λοιπά θέματα που έχουν σχέση με τις ρυθμί¬ 
σεις του παρόντος διατάγματος, εφαρμόζονται αναλό- 

γως οι σχετικές διατάξεις που ισχύουν για τους έλληνες 
υπηκόους. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του διατάγ¬ 
ματος. 

Μύκονος, 10 Αυγούστου 1994 

ο ΠΡΟΕΔΡΟΣ ΤΗΣ ΔΗΜΟΚΡΑΡΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ Α. ΠΑΠΑΝΔΡΕΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 212 (3) 

Καθορισμός διάρκειας φοίτησης των τμημάτων α) Νο¬ 
σηλευτικής β) Τουριστικών Επιχειρήσεων και γ) Βι¬ 
βλιοθηκονομίας των Τεχνολογικών Εκπαιδευτικών 
Ιδρυμάτων (ΤΕΙ)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 25 παράγραφος 1 του Ν. 
1404/1983 «Δομή και λειτουργία των Τεχνολογικών 
Ιδρυμάτων (173 Α'). 

2. Τις γνωμοδοτήσεις του Συμβουλίου Τεχνολογικής 
Εκπαίδευσης (αριθμ. πρακτικών 2/18.12.1984 και 14/ 
31.3.1994). 

3. Τη γνωμοδότηση του Ινστιτούτου Τεχνολογικής 
Εκπαίδευσης (αριθμ. πρακτ. 5/16.2.1993). 

4. Τη διάταξη του άρθρου 27 του Ν. 2081/1992 κατ’ 
εφαρμογή της οποίας βεβαιώνεται ότι από τις διατάξεις 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

5. Την αριθμ. 337/1994 γνωμοδότηση του Συμβου¬ 
λίου της Επικράτειας με πρόταση του Υπουργού Εθνι¬ 
κής Παιδείας και θρησκευμάτων, αποφασίζουμε: 

Άρθρο μόνο 

1. Η διάρκεια φοίτησης των τμημάτων των Τεχνολο¬ 
γικών Εκπαιδευτικών Ιδρυμάτων: α) Νοσηλευτικής, της 
Σχολής Επαγγελμάτων Υγείας και Πρόνοιας, β) Τουρι¬ 
στικών Επιχειρήσεων της Σχολής Διοίκησης και Οικο¬ 
νομίας και γ) Βιβλιοθηκονομίας, της Σχολής Διοίκησης 
και Οικονομίας καθορίζεται σε επτά (7) εξάμηνα και 
συνολικώς η διάρκεια σπουδών στα τμήματα αυτά σε 
οκτώ (8) εξάμηνα, προστιθεμένου και του ενός (1) εξα¬ 
μήνου της πρακτικής άσκησης στο επάγγελμα, που 
προβλέπεται από το Π.Δ. 174/1985 (59 Α'). 


Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του διατάγ¬ 
ματος αυτού. 

Μύκονος, 10 Αυγούστου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΡΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

Ίδρυση Ενορίας του Ιερού Ενοριακού Ναού «Τίμιου Σταύ¬ 
ρου» στον οικισμό Σταυρού του Δήμου Αγίου Νικολάου, 

επαρχίας Μεραμβέλλου, Νομού Λασιθίου της Ιερός 

Μητροπόλεως Πέτρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παρ. 2 του Ν. 590/77 
«Περί Καταστατικού Χάρτου της Εκκλησίας της Ελλά¬ 
δος» (Α' 146/77), σε συνδυασμό με τα άρθρα 2 και 3 
του 8/79 Κανονισμού της Ιεράς Συνόδου της Εκκλη¬ 
σίας της Ελλάδος «Περί Ναών και Ενοριών» (Α 1 /80). 

2. Τις διατάξεις του άρθρου 54 του Ν. 4149/1961 
«περί Καταστατικού Νόμου της εν Κρήτη ορθοδόξου 
Εκκλησίας» (Α' 41). 

3. Το άρθρο 29Α του Ν. 1558/1985, όπως προσε- 
τέθη με το άρθρο 27 του Ν. 2081 /1992 (Α’ 154). 

4. Τη σύμφωνη γνώμη του Μητροπολιτικού Συμβου¬ 
λίου της Ιεράς Μητροπόλεως Πέτρας που περιλαμβά¬ 
νεται στο 2/1994 Πρακτικό συνεδρία της 16/3/1994. 

5. Την υπ’ αριθμ. 34/2.3.1994 γνωμοδότηση του Δη¬ 
μοτικού Συμβουλίου Αγίου Νικολάου. 

6. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του κρατικού προϋπο¬ 
λογισμού. 

7. Την 246/1994 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παι¬ 
δείας και θρησκευμάτων, αποφασίζουμε: 

Άρθρο μόνο 

Ιδρύεται Ενορία του Ιερού Ενοριακού Ναού «Τίμιου 
Σταυρού» στον οικισμό Σταυρού του Δήμου Αγίου Νικο¬ 
λάου, επαρχία Μεραμβέλλου, Νομού Λασιθίου, της Ιε¬ 
ράς Μητροπόλεως Πέτρας. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρό¬ 
ντος Προεδρικού διατάγματος. 

Μύκονος, 10 Αυγούστου 1994 

ο ΠΡΟΕΔΡΟΣ ΤΗΣ ΔΗΜΟΚΡΑΡΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

Α ΠΟΦΑΣΕΙ Σ 

Αριθ. 66553 (5) 

Έγκριση Πρωτοκόλλου συνεργασίας μεταξύ των 
Υπουργείων Δικαιοσύνης της Ελληνικής Δημοκρα¬ 
τίας και της Δημοκρατίας της Ρουμανίας (Βουκου¬ 
ρέστι; 9.6.1994). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της Σύμβασης «δικαστικής αρωγής 
επί αστικών και ποινικών υποθέσεων» μεταξύ των Κυ¬ 
βερνήσεων της Ελληνικής Δημοκρατίας και της Δημο¬ 
κρατίας της Ρουμανίας, η οποία υπογράφτηκε στο 
Βουκουρέστι στις 19.10.1972 και κυρώθηκε με το Ν.Δ. 
429/1974, που δημοσιεύθηκε στο ΦΕΚ 178/Α7 
27.6.1974. 

2. Το περιεχόμενο του υπό έγκριση Πρωτοκόλλου, 
αποφασίζουμε: 

Εγκρίνουμε ως έχει και στο σύνολό του το Πρωτό¬ 
κολλο συνεργασίας μεταξύ των Υπουργείων Δικαιοσύ¬ 
νης της Ελληνικής Δημοκρατίας και της Δημοκρατίας 
της Ρουμανίας, που υπογράφηκε στο Βουκουρέστι 
στις 9 Ιουνίου 1994, του οποίου το κείμενο σε πρωτό¬ 
τυπο στην ελληνική γλώσσα έχει ως εξής: 

Αθήνα, 9 Αυγούστου 1994 

ΟΙ ΥΠΟΥΡΓΟΙ 

ΕΞΩΤΕΡΙΚΟΝ ΔΙΚΑΙΟΣΥΝΗΣ 

ΚΑΡΟΛΟΣ ΠΑΠΟΥΛΙΑΣ ΓΕΩΡΓΙΟΣ ΚΟΥΒΕΛΑΚΗΣ 


ΠΡΩΤΟΚΟΛΛΟ 

Συνεργασίας μεταξύ του Υπουργείου Δικαιοσύνης της 
Ελληνικής Δημοκρατίας και του Υπουργείου Δικαιο¬ 
σύνης της Ρουμανίας. 

Οι Υπουργοί Δικαιοσύνης της Ελληνικής Δημοκρα¬ 
τίας και της Ρουμανίας, 

οδηγούμενοι από κοινή επιθυμία να ενισχύσουν τις 
σχέσεις .συνεργασίας μεταξύ των Υπουργείων Δικαιο¬ 
σύνης των Κρατών τους, και τη δημιουργία ευνοϊκών 
συνθηκών για την ανταλλαγή γνώσεων και εμπειρίας 
στον τομέα της νομοθεσίας, της οργάνωσης και της 
λειτουργίας των δικαστηρίων και της δράσης κατά της 
εγκληματικότητας και της τιμωρίας των παραβατών, 
μεταξύ των δύο Κρατών, 
συμφώνησαν τα εξής:. 

1. Τα δύο Υπουργεία θα συνεργάζονται στον τομέα 
της νομοθεσίας, της διοίκησης της Δικαιοσύνης, της 
λειτουργίας των δικαστηρίων και του σωφρονιστικού 
συστήματος και θα ανταλλάσσουν πληροφορίες της ει¬ 
δικότητάς τους στους τομείς της νομικής επιστήμης 
και της εκπαίδευσης νομικών. 

Για τον σκοπό αυτό: 

α) θα ανταλλάσσουν νομοθετικά κείμενα, νομολογία 
και άλλες εργασίες ή εκθέσεις που έχουν σχέση με τις 
δραστηριότητες και τη διάρθρωση των Υπουργείων Δι¬ 
καιοσύνης των δύο Κρατών, 


β) θα προωθούν την κατάρτιση προτάσεων για την 
τροποποίηση και συμπλήρωση των εν ισχύι συνθηκών 
και συμφωνιών, καθώς και την επεξεργασία νέων συμ¬ 
φωνιών, μεταξύ των δύο Κρατών, με σκοπό την επέ¬ 
κταση, διεύρυνση και εμβάθυνση των ελληνο- 
ρουμανικών σχέσεων στον τομέα της δικαιοσύνης εν 
γένει. 

2. Τα δύο Υπουργεία θα συστήσουν αντιπροσωπείες 
και ομάδες εργασίας για την ανταλλαγή εμπειρίας και 
απόψεων με σκοπό την επίλυση προβλημάτων της αρ- 
μοδιότητάς τους και την προαγωγή των σχέσεων των 
δύο χωρών στον τομέα της δικαιοσύνης. 

3. Τα δύο Υπουργεία θα ανταλλάσσουν στατιστικά 
στοιχεία στον τομέα της καταπολέμησης της εγκλημα¬ 
τικότητας. 

4. Τα δύο Υπουργεία θα ανταλλάσσουν πληροφορίες 
και απόψεις κατά τη συμμετοχή τους σε διασκέψεις και 
άλλες διεθνείς εκδηλώσεις νομικού χαρακτήρα, στο 
Συμβούλιο της Ευρώπης και άλλα διεθνή νομικά συνέ¬ 
δρια. 

Προς τον σκοπό εφαρμογής του παρόντος Πρωτο¬ 
κόλλου και της περαιτέρω συνεργασίας, θα συσταθεί 
μία Μικτή Επιτροπή αποτελούμενη από 3 μέλη από 
κάθε συμβαλλόμενο μέρος, διοριζόμενα κατόπιν αιτή- 
σεως καθενός από τα δύο Υπουργεία. 

Το παρόν Πρωτόκολλο έγινε σε δύο αντίτυπα καθένα 
στην ελληνική και τη ρουμανική γλώσσα, και τα δύο κεί¬ 
μενα έχουν την αυτή ισχύ. 

Το Πρωτόκολλο θα αρχίσει να ισχύει από την ημέρα 
της υπογραφής του. 

Συμφωνήθηκε και υπογράφηκε στο Βουκουρέστι, 
την 9 Ιουνίου 1994. 

0 ΥΠΟΥΡΓΟΣ ΔΙΚΑΙΟΣΥΝΗΣ 0 ΥΠΟΥΡΓΟΣ ΔΙΚΑΙΟΣΥΝΗΣ 
ΤΗΣ ΕΛΛΗΝΙΚΗΣ ΤΗΣ ΡΟΥΜΑΝΙΑΣ 

ΔΗΜΟΚΡΑΤΙΑΣ 

ΓΕΩΡΓΙΟΣ ΚΟΥΒΕΛΑΚΗΣ ΟΑνΗΙί Ι08ΙΡ ΟΗΙίΙΖΒΑΙΑΝ 

-♦- 

Αριθ. 486 (6) 

Κατάργηση: α) των ελάχιστων ορίων επιτοκίων χορηγή¬ 
σεων, και β) του ανώτατου επιτοκίου προεξόφλησης 
από πιστωτικά ιδρύματα τίτλων του Ελληνικού Δη¬ 
μοσίου. 

Πράξη Διοικητή αριθ. 2326/4.8.94 
(Άρθρο 1 του Ν. 1266/82) 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Έχοντας υπόψη: 

α) Το άρθρο 1 του Ν. 1266/82 «όργανα ασκήσεως 
της νομισματικής πιστωτικής και συναλλαγματικής πο¬ 
λιτικής και άλλες διατάξεις». 

β) Την ΠΔ/ΤΕ 514/17.6.85 περί διακίνησης από τα 
πιστωτικά ιδρύματα των εντόκων γραμματίων του Ελ¬ 
ληνικού Δημοσίου που διατίθενται σε φυσικά πρόσωπα 
και νομικά πρόσωπα ιδιωτικού δικαίου. 

γ) Την ΠΔ/ΤΕ 2091/1.6.92 περί ελάχιστων ορίων 
επιτοκίων τραπεζικών χορηγήσεων, 
δ) Σχετική εισήγηση της Διεύθυνσης Νομισματικής 

Πολιτικής και Τραπεζικών Εργασιών. 

ε) Τις τρέχουσες νομισματοπιστωτικές συνθήκες και 
τη σκοπιμότητα ενίσχυσης της περαιτέρω ανάπτυξης 
της δευτερογενούς αγοράς τίτλων Ελληνικού Δημο¬ 
σίου, αποφάσισε: 

Από την κοινοποίηση της παρούσας Πράξης καταρ- 
γούνται: 

α) Τα ελάχιστα όρια επιτοκίων τραπεζικών χορηγή¬ 
σεων που αναφέρονται στην ΠΕ/ΤΕ 2091 /1.6.92, και 
β) Το ανώτατο όριο του επιτοκίου προεξόφλησης 
από τα πιστωτικά ιδρύματα των εντόκων γραμματίων 
του Ελληνικού Δημοσίου, η παρ. 2 της ΠΔ/ΤΕ 514/ 

17.6.85 καθώς και κάθε άλλη σχετική διάταξη που κα¬ 
θορίζει επιτόκιο προεξόφλησης από τα πιστωτικά ιδρύ¬ 
ματα τίτλων του Ελληνικού Δημοσίου. 

Από τις διατάξεις της παρούσας Πράξης δεν προκα- 
λείται δαπάνη σε βάρος του κρατικού προϋπολογι¬ 
σμού. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 
ΓΙΑΝΝΗΣ ΜΠΟΥΤΟΣ 

-♦- 

Αριθ. 494 (7) 

Τροποποίηση της ΠΔ/ΤΕ 955/27.2.87, που αφορά στο 
επιτόκιο και στη διάρκεια των προθεσμιακών κατα¬ 
θέσεων σε δραχμές. 

Πράξη Διοικητή αριθ. 232/5.8.94 
( Αρθρο 1 του Ν. 1266/82) 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Έχοντας υπόψη: 

α) Το άρθρο 1 του Ν. 1266/82 «όργανα ασκήσεως 
της νομισματικής πιστωτικής και συναλλαγματικής πο¬ 
λιτικής και άλλες διατάξεις». 

β) Την ΠΔ/ΤΕ 955/27.2.87, που αφορά στις προθε¬ 
σμιακές καταθέσεις διάρκειας από 7 ημέρες μέχρι 3 
μήνες. 

γ) Τη σκοπιμότητα εναρμόνισης των όρων αποδοχής 
προθεσμιακών καταθέσεων από τα ημεδαπά πιστωτικά 
ιδρύματα προς τους αντίστοιχους ισχύοντες στις διε¬ 
θνείς χρηματαγορές, αποφάσισε: 

Να τροποποιήσει την ΠΔ/ΤΕ 955/27.2.87 και να κα¬ 
θορίσει ότι επιτρέπεται στα πιστωτικά ιδρύματα να 
αποδέχονται προθεσμιακές καταθέσεις από φυσικά 
και πάσης φύσεως νομικά πρόσωπα, πλην των υπαγο- 
μένων στον Α.Ν. 1611/50, χωρίς περιορισμό ως προς 


τη διάρκειά τους. 

Από τις διατάξεις της παρούσας Πράξης δεν προκα- 
λείται δαπάνη σε βάρος του κρατικού προϋπολογι¬ 
σμού. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 
ΓΙΑΝΝΗΣ ΜΠΟΥΤΟΣ 

-♦- 

ΑΝ ΑΚΟΙΝΩΣ ΕΙΣ 

Αριθ. Φ.0544/12/ΑΣ 426/Μ. 4012 (8) 

Ανακοίνωση για τη θέση σε ισχύ της Συμφωνίας συνερ¬ 
γασίας Ελλάδος - Βουλγαρίας στον τομέα της δημό¬ 
σιας υγείας (Σόφια, 29.3.1991). 

Το Υπουργείο Εξωτερικών ανακοινώνει ότι η Συμφω¬ 
νία Ελλάδος - Βουλγαρίας για τη συνεργασία στον το¬ 
μέα της δημόσιας υγείας, η οποία υπογράφηκε στη Σό¬ 
φια στις 29 Μαρτίου 1991 και κυρώθηκε με τον Ν. 
2007/1992, που δημοσιεύθηκε στο ΦΕΚ 12/Α7 
4.2.1992, τέθηκε σε ισχύ, σύμφωνα με τη διάταξη του 
άρθρου 6 αυτής, την 20ή Φεβρουάριου 1992. 

Αθήνα, 8 Αυγούστου 1994 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ.Π. ΟΙΚΟΝΟΜΙΔΗΣ 

-♦- 

Αριθ. Φ.0544/8/ΑΣ 427/Μ. 4249 (9) 

Ανακοίνωση για τη θέση σε ισχύ της Συμφωνίας Κοινω¬ 
νικής Ασφάλειας Ελλάδος - ΗΠΑ και του Διοικητικού 
Κανονισμού εφαρμογής της (Αθήνα, 22.6.93). 

Το Υπουργείο Εξωτερικών ανακοινώνει ότι η Συμφω¬ 
νία Κοινωνικής Ασφάλειας μεταξύ των Κυβερνήσεων 
της Ελληνικής Δημοκρατίας και των Ηνωμένων Πολι¬ 
τειών της Αμερικής και ο Διοικητικός Κανονισμός 
εφαρμογής της, που υπογράφησαν στην Αθήνα στις 
22.6.1993, τίθενται σε ισχύ, σύμφωνα με τη διάταξη 
του άρθρου 21 της Συμφωνίας, την 1η Σεπτεμβρίου 
1994. 

Αθήνα, 8 Αυγούστου 1994 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ.Π. ΟΙΚΟΝΟΜΙΔΗΣ 

ΧΡ ΗΣ ΙΜΕΣ ΠΛΗΡ ΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' ,,Δρχ. 

15.000 

Δρχ. 

750 

β) » 

» 

» 

Β' 

» 

30.000 

» 

1.500 

γ) » 

» 

» 

Γ 

» 

10.000 

» 

500 

δ) » 

» 

» 

Δ' 

» 

30.000 

» 

1.500 

ε) » 

» 

» 

Αναπτυξιακών Πράξεων 

» 

20.000 

» 

1.000 

στ) » 

» 

» 

Ν.Π.Δ.Δ. 

» 

10.000 

» 

500 

ζ) » 

» 

» 

ΠΑΡΑΡΤΗΜΑ 

» 

5.000 

» 

250 

η) .» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » 

» 

» 

Αν. Ειδικού Δικαστηρίου 

» 

3.000 

» 

150 

ι) » 

» 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 













